पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी के जिला अस्पताल में कार्यरत नर्स अर्चना साहू ने कोरोना काल के दौरान गर्भवती महिलाओं के डिलेवरी में अहम भूमिका निभाई। यहां तक कि कोरोना काल में प्रेगनेंसी के दौरान भी जिला अस्पताल में नियमित रूप से ड्यूटी करने जाती रही।
इसी दौरान 7 अप्रैल को वो कोरोना संक्रमण की जद में आ गई। 7 अप्रैल को कोरोना पॉजिटिव होने के बाद वो होम आइसोलेशन में इलाज करवा रही थी, लेकिन ऑक्सीजन लेवल कम होने के कारण 12 अप्रैल को उन्हें क्रिटिकल स्थिति में अंबेडकर अस्पताल में भर्ती करवाया गया। कोरोना संक्रमित होने के साथ प्रेगनेंसी के चलते उनकी स्थिति बहुत ज्यादा क्रिटिकल हो गई थी। उन्हें वेंटिलेटर पर रखने की नौबत आ गई। वेंटिलेटर में रहने के लिए वो तैयार नहीं हो रही थी। अंबेडकर अस्पताल के क्रिटिकल केयर इंचार्ज डॉ. ओपी सुंदरानी ने बताया कि उन्हें काफी कन्वेंस करना पड़ा इसके बाद ही वो वेंटिलेटर पर रहने के लिए तैयार हुई। आईसीयू में कोरोना इलाज के दौरान 18 अप्रैल को उनकी डिलेवरी भी हुई... लेकिन किन्हीं कारणों से नवजात बच्चा नहीं बच पाया।
ठीक होते ही पहले जैसे करूंगी मरीजों की सेवा
नर्स अर्चना साहू के पति महेंद्र साहू राजधानी के ब्लाइंड स्कूल में लेक्चरर हैं। वो बताते हैं कि अर्चना की स्थिति में अब सुधार हो रहा है। हालांकि वो अभी ऑक्सीजन सपोर्ट पर हैं। बातचीत के दौरान वो हमेशा ठीक होने के बाद दोबारा ड्यूटी में जाने की बात कह रही है। महेंद्र साहू ने बताया कि पहली लहर के दौरान भी अर्चना लगातार काम करती रही हैं। इसलिए इस लहर में भी प्रेगनेंसी के बावजूद वो काम पर जाती रहीं। अर्चना मुझे दिलासा देती हैं कि दुर्भाग्य से हमने अपने नवजात बच्चे को खो दिया लेकिन दूसरों की सेवा यही तो हमारा फर्ज और धर्म है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva zho_Hant eng_Latn